Diari Oficial de la Generalitat Valenciana


Sumari del DOGV 8541, del 06-05-2019 (2019/4340)

RESOLUCIÓ de 24 d'abril de 2019, de la Direcció General de Funció Pública, per la qual es convoca l'actualització de mèrits de les persones aspirants admeses i la inscripció de noves aspirants en la borsa d'ocupació temporal per al nomenament de personal funcionari interí grup C (subgrup C1), sector administració especial, educadores i educadors infantils constituïda per Resolució de 14 de juny de 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4340


Data del document
:   24-04-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 24 d'abril de 2019, de la Direcció General de Funció Pública, per la qual es convoca l'actualització de mèrits de les persones aspirants admeses i la inscripció de noves aspirants en la borsa d'ocupació temporal per al nomenament de personal funcionari interí grup C (subgrup C1), sector administració especial, educadores i educadors infantils constituïda per Resolució de 14 de juny de 2011. [2019/4340]  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat, disposa en el seu article 1, que aquella té per objecte regular la constitució i funcionament de les borses d'ocupació per a l'acompliment provisional de llocs de treball, mitjançant el nomenament de personal funcionari o mitjançant la contractació laboral temporal, segons corresponga a la naturalesa jurídica funcionarial o laboral dels llocs que es pretenga cobrir.  
L'article 8 de la citada ordre estableix que les borses seran actualitzades, amb caràcter general, després de dos anys de vigència d'aquestes, obrint a tal fi un termini d'actualització i aportació de nous mèrits en les borses constituïdes.  
Mitjançant Resolució de 14 de juny de 2011, de la Direcció General d'Administració Autonòmica, es va constituir la borsa d'educadors i educadores infantils, la qual havia sigut convocada per Resolució de 24 de febrer de 2011, de la Direcció General d'Administració Autonòmica, i publicada en el DOGV número 6473, de 04.03.2011.  
Aquesta borsa derivava del concurs oposició inclòs en l'oferta d'ocupació pública de 2008, si bé en la mateixa resolució es convocava simultàniament una borsa d'ocupació temporal per a qualsevol persona que complira amb els requisits exigits en aquesta. En l'actualitat, aquesta borsa es troba pràcticament esgotada i, en tant es realitzen les proves selectives derivades de l'oferta d'ocupació pública de 2018, davant la previsió d'autoritzacions de cobertura de llocs d'educadors i educadores infantils en centres educatius per al pròxim curs escolar, aquesta Direcció General considera necessari obrir un termini per a actualitzar els mèrits de les persones inscrites en la borsa constituïda en 2011, així com obrir un termini per a la inscripció de noves persones aspirants, conformement als requisits i mèrits previstos en la Resolució de 24 de febrer de 2011 (DOGV 6473, 04.03.2011).  
En virtut d'això i fent ús de les facultats que té conferides aquesta Direcció General de Funció Pública, de conformitat amb el que estableix el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer. Objecte  
Convocar el procés d'actualització de mèrits i/o modificació de dades per al personal ja inscrit en la borsa d'ocupació temporal d'educadors i educadores infantils i que consta en la Resolució de 14 de juny de 2011, de la Direcció General de Funció Pública, per la qual va declarar constituïda la mateixa, així com disposar l'obertura del termini per a la inscripció de noves persones aspirants que reunisquen els requisits d'admissió previstos en la Resolució de 24 de febrer de 2011, de la citada Direcció General, per la qual es va convocar.  
Els requisits exigits en la present convocatòria d'actualització o inscripció així com els mèrits que seran susceptibles de ser baremats són els que consten en els apartats segon i tercer de la Resolució de 24 de febrer de 2011, de la Direcció General d'Administració Autonòmica (DOGV 6473, 04.03.2011), per la qual es convocava la borsa.  
  
  
Segon. Sol·licituds de participació i procediment de constitució  
1. Les persones aspirants hauran de presentar la sol·licitud d'actualització o inscripció, el full d'autobaremació i la documentació acreditativa del compliment dels requisits a què es refereix l'apartat segon de la Resolució de 24 de febrer de 2011 (DOGV 6473, 04.03.2011), així com dels mèrits al·legats previstos en l'apartat tercer de la Resolució de 24 de febrer de 2011, en el termini de 10 dies hàbils comptats des de l'endemà de la publicació de la present resolució en el Diari Oficial de la Generalitat Valenciana.  
2. La sol·licitud d'inscripció o d'actualització i el full d'autobaremació a què es refereix l'apartat anterior, es troba disponible en el següent enllaç de la pàgina web de la conselleria de Justícia, Administració Pública, Reformes Democràtiques i Llibertats Públiques http://www.justicia.gva.es/web/recursos-humanos Haurà d'emplenar-se en el web i existeixen 2 maneres de presentar la documentació segons es dispose de signatura electrònica o no:  
- El personal aspirant que dispose de signatura electrònica presentarà tota la documentació telemàticament sense necessitat d'acudir a cap registre presencial.  
- El personal aspirant que no dispose de signatura electrònica haurà de presentar la documentació en el registre d'entrada de la conselleria de Justícia, Administració Pública, Reformes Democràtiques i Llibertats Públiques (c/ de la Democràcia, 77, torre 4 Ciutat administrativa), o en qualsevol de les oficines establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
3. Les persones queden vinculades a les dades que hagen fet constar en la seua sol·licitud. Si els requisits o els mèrits ja consten acreditats i inscrits en el Registre de Personal de l'Administració de la Generalitat, bastarà al·legar-ho.  
4. La Comissió de Seguiment de les Borses d'Ocupació Temporal efectuarà la baremació de mèrits al·legats per les persones aspirants que complisquen els requisits per a l'admissió a la borsa, i en farà la integració en la borsa d'acord amb la puntuació resultant. El seu llistat provisional es farà públic en la pàgina web de la Conselleria de Justícia, Administració Pública, Reformes Democràtiques i Llibertats Públiques http://www.justicia.gva.es/web/recursos-humanos, amb indicació de les causes d'exclusió i la puntuació assignada als aspirants admesos.  
  
5. Els aspirants exclosos i áquellos aspirants admesos que hagen d'esmenar o aclarir algun mèrit disposaran d'un termini de 10 dies hàbils, comptats a partir de l'endemà de la publicació del llistat provisional, per a al·legar les consideracions pertinents sobre la valoració provisional de mèrits. No podrà invocar-se cap mèrit que no haja sigut al·legat en la sol·licitud d'inscripció. La Comissió de Seguiment estudiarà les al·legacions presentades i formularà proposta de llistat definitiu a la Direcció General de Funció Pública, la qual dictarà resolució i n'ordenarà la publicació als llocs adés indicats.  
  
6. En el cas que el nombre de sol·licituds siga molt superior a l'estimació de vacants que es preveja cobrir, la Comissió de Seguiment d'Ocupació temporal podrà acordar l'exclusió d'aquelles persones sol·licitants que no superen, segons l'autobaremació efectuada, una determinada puntuació mínima.  
7. Els mèrits que no consten inscrits i que no s'acrediten de la manera establida en la present convocatòria no es valoraran, així com els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció o actualització en borsa.  
  
Tercer. Còmput i acreditació de mèrits  
Els mèrits aportats pels aspirants en la present convocatòria seran computats fins a l'últim dia de presentació de sol·licituds, sent puntuats de conformitat amb l'apartat quart de la Resolució de 24 de febrer de 2011 (DOGV 6473, 04.03.2011), i la seua acreditació es realitzarà de conformitat amb el que es disposa en l'apartat cinqué de la citada resolució.  
  
Quart. Normes de funcionament  
1. La present borsa s'ajustarà en el seu funcionament al que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, així com als criteris de la Comissió de Seguiment de Borses.  
2. Aquelles persones aspirants que hagueren decaigut del seu dret a pertànyer a la borsa actualment vigent, per resultar exclosos en algun moment de la seua vigència, hauran de presentar sol·licitud d'inscripció i mèrits a valorar.  
3. Aquelles persones aspirants que estigueren actualment desactivades per haver acceptat voluntàriament un altre lloc d'una altra borsa, i no manifesten el contrari, seran activades d'ofici.  
4. Els llocs seran proveïts per ordre de puntuació en el barem, amb les excepcions a l'ordre de prelació previstes en l'Ordre reguladora.  
  
5. La resolució definitiva per la qual es constituïsca la present actualització o inscripció derogarà la Resolució de 14 de juny de 2011, de la Direcció General d'Administració Autonòmica.  
6. Les persones aspirants inscrites en la borsa actualment vigent que no actualitzen mèrits en la present convocatòria, quedaran en el nou ordre prelació que els corresponga d'acord amb la seua puntuació.  
  
  
Cinqué. Recursos  
1. La present resolució posa fi a la via administrativa i, en contra, cal interposar recurs de reposició, amb caràcter potestatiu, davant el mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques.  
2. De no recórrer en reposició i conformement al que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, les persones interessades poden interposar recurs contenciós administratiu davant el Jutjat Contenciós Administratiu de València, en el termini de dos mesos a comptar des de l'endemà de la publicació d'aquesta resolució.  
3. Les citacions a comparéixer en els recursos contenciós administratius que se substancien contra la present resolució, es realitzaran mitjançant la inserció del corresponent edicte en el Diari Oficial de la Generalitat Valenciana.  
  
València, 24 d'abril de 2019.- La directora general de Funció Pública: Eva María Coscollá Grau.